«Մենք շատ ուրախ էինք լսել Հայաստանի իշխանություններից, որ 2012 թվականի ընտրությունները լինելու են ազատ եւ արդար, լավագույնը՝ Հայաստանի պատմության մեջ», - «Ազատություն» ռադիոկայանին տված բացառիկ հարցազրույցում ասում է Եվրամիության արտաքին քաղաքականության հարցերով բարձր ներկայացուցիչ Քեթրին Էշթոնի խոսնակ Մայա Կոնսիյանչիչը՝ ընդգծելով. - «Եվրամիության դիրքորոշումն այս հարցում հստակ է՝ մենք ուզում ենք, որ ընտրություններն անցնեն միջազգային չափորոշիչներին համապատասխան, եւ մենք ուշադրությամբ հետեւելու ենք դրանց, նաեւ այն պատճառով, որ այս հարցը ժողովրդավարական զարգացման կարեւոր տարրերից մեկն է, գերակա ուղղություն՝Եվրամիության համար»։